## Zakon o izmjenama i dopunama Zakona o izvršavanju kazne zatvora

### NN 59/2001 (30.6.2001.), Zakon o izmjenama i dopunama Zakona o izvršavanju kazne zatvora

# HRVATSKI SABOR

if !supportEmptyParas endif

968

Na teme­lju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O IZVRŠAVANJU KAZNE ZATVORA

Proglašavam Zakon o izmjenama i dopunama Zakona o izvršavanju kazne
zatvora, koji je donio Hrvatski sabor na sjednici 29. lipnja 2001.

Broj:
01-081-01-2104/2
Zagreb, 29. lip­nja 2001.

Predsjednik
Republike Hrvatske
**Stjepan Mesić,** v. r.

if !supportEmptyParas endif

## ZAKON

### O IZMJENAMA I DOPUNAMA ZAKONA O IZVRŠAVANJU KAZNE ZATVORA

Članak 1.

U Zakonu o izvršavanju kazne
zatvora (»Narodne novine«, br. 128/99., 55/00. i 59/00.), u članku 2. riječ:
»kaznenik« za­mje­njuje se riječju: »zatvorenik«.

Članak 2.

U članku 4. stavku 2. riječi: »ovim Zakonom« zamjenjuju se riječju:
»zakonom«.

Članak 3.

U članku 6. stavku 1., 2., 3. i 4. riječi: »Ministarstvo pra­vo­su­đa«
zamjenjuju se riječima: »Uprava za zatvorski ustav« u od­gova­rajućem padežu.

U stavku 5. riječ »državni« briše se.

Članak 4.

U članku 11. iza stavka 4. dodaje se novi stavak 5. koji glasi:

»(5) Punoljetne osobe koje su na izdržavanju kazne ma­loljetničkog
zatvora navršile dvadeset tri godine života izdr­žavaju kaznu odvojeno od ostalih
punoljetnika.«

Dosadašnji stavci 5. i 6. postaju stavci 6. i 7.

Članak 5.

U članku 15. stavku 2. i 4. riječi: »Ministarstvu pravosuđa« u određenom
padežu zamjenjuju se riječima: »Središnjem uredu Upravi za zatvorski sustav« u
odgovarajućem padežu.

Članak 6.

Članak 18. mijenja se i
glasi:

»(1) Upravni nadzor nad radom
kaznionica, zatvora i Centra za izobrazbu i provedbom ovoga Zakona obavlja
Središnji ured Uprave za zatvorski sustav u skladu s propisima.

(2) U provedbi upravnog
nadzora nadzire se osobito zakonitost rada i postupanja, zakonitost akata iz
nadležnosti upravitelja, svrhovitost unutarnjeg ustroja kaznionica, zavoda i
Centra za izobrazbu, osposobljenost državnih službenika i namještenika, dje­lotvornost,
ekonomičnost i svrhovitost rada u obavljanju poslova iz djelokruga kaznionica,
zatvora i Centra za izobrazbu.

(3) Središnji ured Uprave za zatvorski sustav osim ovlasti iz općeg
propisa u svezi s obavljanjem nadzora, ovlašten je poništiti ili ukinuti svaki
nepravilan ili nezakonit opći ili pojedinačni akt upravitelja, ili sam donijeti
akt, odnosno odluku koju upravitelj nije donio.

(4) Inspekcijski nadzor nad radom kaznionica, zatvora i Centra za
izobrazbu obavljaju ovlaštene službene osobe Središnjeg ureda Uprave za
zatvorski sustav. U provedbi inspekcijskog nadzora provodi se izravan uvid u opće
i pojedinačne akte, uvjete i način rada u kaznionicama, zatvorima i Centru za
izobrazbu, te postupanje sa zatvorenicima. Ovlaštena službena osoba može tije­kom
inspekcijskog nadzora narediti otlkanjanje utvrđenih nezakonitosti, nedostataka
ili nepravilnosti koje će upravitelj bez odgode izvršiti i izvijestiti
nalogodavca.

(5) Upravitelj će po saznanju i bez odgode pisanim putem izvijestiti
Središnji ured Uprave za zatvorski sustav o svakom nezakonitom postupanju.

(6) Ministar nadležan za poslove pravosuđa donosi Pravilnik o načinu
provedbe inspekcijskog nadzora nad radom kaznionica, zatvora i Centra za
izobrazbu.

(7) Nadzor nad pružanjem zdravstvene zaštite zatvorenicima obavlja
ministarstvo nadležno za poslove zdravstvene zaštite, a nad programima
izobrazbe za kažnjenike i njihovom provedbom ministarstvo nadležno za poslove
prosvjete.«

Članak 7.

U članku 19. stavku 1. u prvoj rečenici riječi: »Uprave za izvršenje
sankcija Ministarstva pravosuđa« zamjenjuju se rije­čima: »Uprave za zatvorski
sustav«. Druga rečenica mijenja se i glasi: »Uprava za zatvorski sustav je
jedinstvena upravna organizacija u sastavu ministarstva nadležnog za poslove
pravosuđa.«

Iza stavka 1. dodaju se novi stavci 2., 3., 4. i 5. koji glase:

»(2) Upravom za zatvorski sustav upravlja ravnatelj s polo­žajem pomoćnika
ministra koji je ujedno i čelnik Središnjeg ureda Uprave za zatvorski sustav.

(3) Ravnatelja Uprave za zatvorski sustav, na prijedlog ministra nadležnog
za poslove pravosuđa, imenuje i razrješava Vlada Republike Hrvatske.

(4) Ravnatelj Uprave za zatvorski sustav za svoj rad odgovoran je
ministru nadležnom za poslove pravosuđa i Vladi Republike Hrvatske.

(5) U Središnjem uredu Uprave za zatvorski sustav ustrojavaju se službe.
Radom službe upravlja načelnik. Načelnika službe imenuje ministar nadležan za
poslove pravosuđa na prijedlog ravnatelja Uprave za zatvorski sustav.«

Dosadašnji stavak 2. briše se.

Dosadašnji stavak 3. postaje stavak 6.

Članak 8.

U članku 20. stavku 5. iza riječi: »bolnici« stavlja se zarez i dodaju
riječi: »u kojoj se izvršava sigurnosna mjera obveznog psihijatrijskog liječenja
kad je izrečena uz kaznu zatvora«.

U stavku 6. riječi: »ministra pravosuđa« zamjenjuju se rije­čima: »ravnatelja
Uprave za zatvorski sustav«.

U stavku 7. drugoj rečenici riječi: »ministar pravosuđa« za­mje­njuju se
riječima: »ravnatelj Uprave za zatvorski sustav«.

Članak 9.

U članku 21. stavku 1. riječi:
»i 2.« zamjenjuju se riječima: »i članka 152. stavka 4.«.

U stavku 2. riječi: »ministra
pravosuđa« zamjenjuju se riječima: »ravnatelja Uprave za zatvorski sustav«.

U stavku 3. u prvoj rečenici
iza riječi: »ustrojbenih jedinica« umjesto zareza stavlja se točka, a riječi:
»a u njima se izvršava kazna zatvora« brišu se. Iza prve rečenice dodaje se
nova druga rečenica koja glasi: »U odjelu zatvora može se izvršavati kazna
zatvora u trajanju duljem od šest mjeseci.« U drugoj rečenici koja postaje treća
rečenica riječi: »ministar pravosuđa« zamjenjuju se riječima: »ravnatelj Uprave
za zatvorski sustav«.

Stavak 4. mijenja se i glasi:

»(4) Zatvor u Zagrebu, osim
poslova iz stavka 1. ovoga članka u Odjelu za psihosocijalnu dijagnostiku
obavljaju se poslovi medicinske, socijalne, psihološke, pedagoške i kriminološke
obrade zatvorenika. Za potrebe kriminološke obrade zatražit će se podaci i od
centra za socijalnu skrb i ministarstva nadležnog za unutarnje poslove.«

Članak 10.

U članku 23. stavci 1. i 2.
mijenjaju se i glase:

»(1) U kaznionicama i
zatvorima, ovisno o veličini i o sadržaju poslova kaznionice, odnosno zatvora
mogu se ustrojiti odjeli. Odjeli mogu biti: osiguranja, tretmanski i upravni.
Vlada Republike Hrvatske uredbom utvrđuje unutarnji ustroj, položaje, radna
mjesta i zvanja zaposlenika Uprave za zatvorski sustav, te kriterije za utvrđivanje
dodataka na plaću, njihov iznos i način isplate.

(2) Poslovi odjela osiguranja
jesu: poslovi osiguranja, kaznionice, odnosno zatvora te nadzor nad
zatvorenicima uz sudjelovanje u provedbi pojedinačnog programa izvršavanja kazne
zatvora. Ove poslove obavlja pravosudna policija.«

U stavku 3. riječi:
»tretmanskog sektora, odnosno« brišu se, a iza riječi: »odjela« dodaje se riječ:
»tretmana«, a iza riječi: »izvanrednih pravnih lijekova« dodaju se riječi: »vođenje
propisanih evidencija zatvorenika,«.

U stavku 4. riječi: »vođenje
propisanih evidencija zatvorenika« zamjenjuju se riječima: »osiguranje uvjeta
smještaja, prehrane i opreme zatvorenika«, a riječi: »u proizvodno-uslužnim
djelatnostima« zamjenjuju se riječima: »rada i strukovne izobrazbe zatvorenika,
zaštita ljudi i imovine u otvorenim kaznionicama«.

Iza stavka 4. dodaje se
stavak 5. koji glasi:

»(5) U kaznionicama i
zatvorima gdje za to postoji potreba, može se ustrojiti kao poseban odjel:
zdravstvene zaštite kaž­nje­nika, za rad i strukovnu izobrazbu zatvorenika, te
financijsko-
-knjigov­odstvenih poslova.«.

Članak 11.

U članku 24. stavku 2. iza
riječi: »stručnu spremu«, briše se zarez i dodaju riječi: »i ostale uvjete
prema općem propisu te«, a iza riječi: »stručno i radno iskustvo« dodaju se
riječi: »u zatvorskom sustavu«.

Članak 12.

U članku 25. stavku 2. iza
riječi: »provedbe zadaća« briše se točka i dodaju riječi: »iz nadležnosti
kaznionice, odnosno zatvora«.

Članak 13.

U članku 26. stavci 2. i 3.
mijenjaju se i glase:

»(2) Upravitelje
na prijedlog ravnatelja Uprave za zatvorski sustav bira ministar nadležan za
poslove pravosuđa na temelju natječaja i raspoređuje na položaj na četiri
godine.

(3) Pomoćnike
upravitelja na prijedlog upravitelja bira ravnatelj Uprave za zatvorski sustav
na temelju natječaja i raspoređuje na položaj na četiri godine.«.

Iza stavka 3.
dodaju se stavci 4., 5., 6., 7. i 8. koji glase:

»(4) Načelnike
odjela u kaznionicama i zatvorima na prijedlog upravitelja bira, raspoređuje na
položaj i razrješuje s položaja ravnatelj Uprave za zatvorski sustav.

(5) Ako upravitelj
ili pomoćnik upravitelja ne bude ponovo izabran, rasporedit će se na radno
mjesto odgovarajuće njegovoj stručnoj spremi u istoj kaznionici, zatvoru ili
Centru za izobrazbu, a u slučaju da nema upražnjenoga odgovarajućega radnog
mjesta, stavit će se na raspolaganje Vladi Republike Hrvatske.

(6) Državne službenike
odjela osiguranja prima u službu, postavlja u zvanja i razrješuje ravnatelj
Uprave za zatvorski sustav po prethodnom mišljenju upravitelja. Državne službenike
odjela osiguranja na radna mjesta raspoređuje upravitelj.

(7) Upravitelj
prima u državnu službu, odnosno na rad ostale zaposlenike i raspoređuje ih na
radna mjesta uz prethodnu suglasnost ravnatelja Uprave za zatvorski sustav.

(8) Ministar nadležan
za poslove pravosuđa može razriješiti s položaja upravitelja, a ravnatelj
Uprave za zatvorski sustav po­moćnika upravitelja i prije proteka roka na koji
je izabran, odnosno ravnatelj Uprave za zatvorski sustav može razriješiti s
položaja načelnika odjela u kaznionici ili zatvoru ako je:

– kažnjen u
postupku zbog teške povrede službene dužnosti,

– ocijenjen
ocjenom »ne zadovoljava«,

– odbio izvršenje
zakonitog naređenja,

– u upravnom ili
inspekcijskom nadzoru utvrđen propust u obavljanju službe iz njegove nadležnosti
koji je doveo do većih štetnih posljedica.«

Članak 14.

U članku 27. stavku 3. riječi:
»izvan kaznionice, odnosno zatvora« zamjenjuju se riječima: »koje nisu
zaposlenici Uprave za zatvorski sustav«, a riječi: »ministra pravosuđa«
zamjenjuju se riječima: »ravnatelja Uprave za zatvorski sustav.«

Članak 15.

U članku 28. stavku 1. riječi:
»ministar pravosuđa« zamje­njuju se riječju: »ravnatelj«, a riječi: »Uprave za
izvršenje sankcija Ministarstva pravosuđa« zamjenjuju se riječima: »Središnjeg
ureda Uprave za zatvorski sustav«, a druga rečenica briše se.

Članak 16.

U članku 30. stavku 1. iza
riječi: »uvjeta rada« umjesto zareza stavlja se dvotočka i dodaju riječi: »povećana
opasnost za život i zdravlje radi nasilja, izloženosti zaraznim bolestima,
smjenski rad, rad na državne blagdane i neradne dane i pripravnost, te stalna
izloženost stresu«, iza riječi: »šesnaest« dodaje se zarez i riječi: »odnosno četrnaest«,
iza riječi: »osiguranja« umjesto zareza stav­lja se točka, a riječi: »a u državnom
proračunu osigurava se dodatak na plaću najmanje 20% mjesečno« brišu se.

Iza stavka 1. dodaju se novi
stavci 2., 3., 4., 5., 6. i 7. koji glase:

»(2) Plaća ovlaštene službene
osobe sastoji se od osnovne plaće i dodataka na plaću.

(3) Osnovnu plaću čini umnožak
koeficijenta složenosti poslova radnog mjesta na koje je ovlaštena službena
osoba raspoređena i osnovice za izračun plaće, uvećane za 0,5% za svaku godinu
navršenoga radnog staža.

(4) Osnovica za izračun
osnovne plaće ovlaštene službene osobe utvrđuje se na način utvrđen propisima o
državnim službenicima.

(5) Poslove s posebnim
uvjetima rada i pravo na posebne dodatke iz stavka 1. i 2. ovoga članka utvrđuje
uredbom Vlada Republike Hrvatske.

(6) Ovlaštenoj službenoj
osobi privremeno premještenoj na rad u skladu sa člankom 31. stavkom 9. ovoga
Zakona, pripada pravo na mjesečnu naknadu za odvojeni život ako uzdržava
obitelj, smještaj, prehranu, naknadu troškova prijevoza u mjesto stanovanja
obitelji u vrijeme tjednog odmora, državnih blagdana i neradnih dana u visini
sukladno općem propisu i plaću onoga radnog mjesta koja je za nju povoljnija.

(7) Ovlaštena službena osoba
koja je odlukom nadležne zdrav­stvene komisije iz članka 31. stavka 11. ovoga
Zakona pro­glašena nesposobnom za obavljanje poslova ovlaštene službene osobe
zbog oboljenja ili ozljede koja je nastupila u obavljanju službe ili povodom
obavljanja službe, zadržava plaću i druga prava iz službeničkog odnosa do donošenja
pravomoćnog rješenja o pravu na mirovinu, a najduže tri godine od dana donošenja
odluke o nesposobnosti.«

Dosadašnji stavci 2. i 3.
postaju stavci 8. i 9.

Iza stavka 9. dodaju se
stavci 10. i 11. koji glase:

»(10) Obitelj ovlaštene službene
osobe koja izgubi život u obavljanju službe ili povodom obavljanja službe ima
pravo na nadoknadu troškova pokopa, a uzdržavani članovi obitelji i jednokratnu
novčanu pomoć u visini šest zadnjih plaća ovlaštene službene osobe.

(11) Ostvarivanje prava iz
stavka 10. ovoga članka isključuje ostvarivanje istih prava iz kolektivnih
ugovora.«

Članak 17.

U članku 31. iza stavka 3.
dodaju se novi stavci 4. i 5. koji glase:

»(4) Prigodom svakog ulaska u
kaznionicu i zatvor zaposlenike se može pretražiti.

(5) Ravnatelj Uprave za
zatvorski sustav svojom odlukom može odrediti da zaposlenici u nekoj kaznionici
i zatvoru nose jednoobraznu odjeću.«

Dosadašnji stavak 4. postaje
stavak 6.

U dosadašnjem stavku 5. koji
postaje stavak 7. riječi: »držav­nog službenika kaznionice, zatvora i
Ministarstva pravosuđa« zamjenjuju se riječima: »ovlaštenu službenu osobu iz članka
28. ovoga Zakona«.

U dosadašnjem stavku 6. koji
postaje stavak 8. riječi: »državnom službeniku iz stavka 5. ovoga članka«
zamjenjuju se riječima: »ovlaštenoj službenoj osobi iz članka 28. ovoga
Zakona«.

U dosadašnjem stavku 7. koji
postaje stavak 9. riječi: »ministar pravosuđa« zamjenjuju se riječima:
»ravnatelj Uprave za zatvorski sustav«, riječi: »državnog službenika iz stavka
5. ovoga članka« zamjenjuju se riječima: »ovlaštenu službenu osobu iz član­ka
28. ovoga Zakona«, a riječi: »privremeno uputiti« zamje­nju­ju se riječima:
»privremeno premjestiti«.

Stavak 8. briše se.

Dosadašnji stavak 9. postaje
stavak 10.

Iza stavka 10. dodaje se
stavak 11. koji glasi:

»(11) Sposobnost za
obavljanje poslova ovlaštene službene osobe utvrđuje zdravstvena komisija
osnovana odlukom ministra nadležnog za poslove pravosuđa i ministra nadležnog
za unutarnje poslove. Ovlaštenoj službenoj osobi koja odbije postupiti po rješenju
o upućivanju na ocjenu sposobnosti za obavljanje poslova ovlaštene službene
osobe prestaje služba s danom konačnosti rješenja o upućivanju.«

Članak 18.

U članku 32. stavku 2. riječi:
»Ministarstva pravosuđa – Uprave za izvršenje sankcija« zamjenjuju se riječima:
»Uprave za zatvorski sustav«.

Članak 19.

Naziv članka 33. mijenja se i
glasi: »Odjel osiguranja«, a u članku 33. stavku 1. riječi: »Pripadnici
nadzornog sektora, odnosno odjela« zamjenjuju se riječima: »Državni službenici
odjela osiguranja«.

Stavak 2. mijenja se i glasi:

»(2) Poslove unutarnjeg
osiguranja kaznionice, odnosno zatvora obavljaju državne službenice odjela
osiguranja.«

Stavak 3. mijenja se i glasi:

»(3) Na poslovima vanjskog i
unutarnjeg osiguranja kaznionica i zatvora državni službenici odjela osiguranja
mogu koristiti službene pse.«

Iza stavka 8. dodaje se
stavak 9. koji glasi:

»(9) Državni službenici
odjela osiguranja obavljaju i poslove osiguranja pravosudnih tijela sukladno
Zakonu o sudovima i drugim propisima.«

Članak 20.

Naziv članka 34. mijenja se i
glasi: »Posebni uvjeti za prijam u državnu službu u pravosudnu policiju.«

U članku 34. stavku 1. točka
2) briše se, a točka 3) postaje točka 2).

U stavku 2. i u cijelom
tekstu Zakona riječi: »ministar zdravstva« zamjenjuju se riječima: »ministar
nadležan za poslove zdrav­stvene zaštite«.

Članak 21.

Naziv članka 34. mijenja se i
glasi: »Odjel tretmana«.

U članku 35. riječi:
»tretmanskom sektoru, odnosno« brišu se, a iza riječi: »odjelu« dodaje se riječ:
»tretmana«.

Članak 22.

U članku 36. stavku 1. iza
prve rečenice dodaju se rečenice koje glase: »Prijedlog za pokretanje postupka
zbog teške povrede službene dužnosti podnosi upravitelj. Ako upravitelj ne
podnese prijedlog, takav prijedlog može podnijeti ravnatelj Uprave za zatvorski
sustav.«

Članak 23.

U članku 38. stavku 2. riječi:
»u proizvodno-uslužnim djelatnostima i sredstva ostvarena radom zatvorenika kod
drugog poslodavca izvan kaznionice, odnosno zatvora« brišu se.

U stavku 3. prva rečenica briše
se, a druga rečenica postaje prva rečenica. Iza prve rečenice dodaje se rečenica
koja glasi: »Ministar nadležan za poslove pravosuđa može odlučiti da se sred­stva
iz stavka 2. ovoga članka rasporede drugoj kaznionici, zatvoru ili Centru za
izobrazbu.«

U stavku 4. riječi:
»obavljanje zakonskih zadaća, tekućih izdataka i kapitalnih ulaganja«,
zamjenjuju se riječima: »tekuće i kapitalne izdatke,«.

Stavak 5. briše se.

Članak 24.

Naziv članka 39. mijenja se i
glasi: »Sredstva za tekuće i kapitalne izdatke«.

Članak 39. mijenja se i
glasi:

»(1) Tekući izdaci jesu:

1) izdaci za zaposlene,

2) izdaci za materijal,
energiju, komunalne i ostale usluge,

3) izdaci za tekuće održavanje,

4) financijski i ostali
vanjski izdaci,

5) izdaci za posebne namjene.

(2) Kapitalni izdaci jesu:

1) izdaci za izgradnju i
adaptaciju objekata i pratećih sadržaja u kaznionicama, zatvorima i Centru za
izobrazbu te stanova za službene potrebe zaposlenika,

2) izdaci za nabavu opreme.«.

Članak 25.

Naziv članka 40. mijenja se i
glasi: »Sredstva za posebne namjene«.

Članak 40. mijenja se i
glasi:

»Sredstva za posebne namjene,
sastoje se od:

1) sredstva za pokriće
izdataka uzdržavanja zatvorenika, koja se koriste za:

– prehranu, odjeću, obuću i
smještaj,

– zdravstvenu zaštitu, održavanje
čistoće i osobne higijene,

– naknadu za rad, školovanje
i nezaposlenost, novčanu pomoć i nagradu,

– izdatke upućivanja, sprovođenja,
premještaja i otpuštanja,

– tjelovježbu i slobodne
aktivnosti,

– izobrazbu,

– opremu,

– osiguranje od odgovornosti
od nesreće na poslu,

– provedbu mjere obveznog
liječenja od ovisnosti,

– pokriće izdataka stručnih
usluga trećih osoba u svezi s poslovima iz članka 23. stavka 3. ovoga Zakona,

– troškove pokopa,

2) sredstva za pokriće
posebnih izdataka zaposlenika kaznionice, zatvora i Centra za izobrazbu, koja
se koriste za:

– odore, opremu, naoružanje i
zdravstvene preglede u svezi sa službom,

– troškove izobrazbe,

– sredstva veze između Središnjeg
ureda Uprave za zatvorski sustav i kaznionica, zatvora i Centra za izobrazbu,

– troškove prijama u službu,
odnosno na rad i sredstva za izdatke privremenog upućivanja na rad u drugu
kaznionicu, zatvor i Centar za izobrazbu,

– izdatke nastale u svezi
smrti zaposlenika u obavljanju službe ili u svezi sa službom,

– naknada zaposlenicima ili
trećim osobama u slučaju tjelesne ozljede nastale napadom zatvorenika u
kaznionici, odnosno zatvoru ili tijekom sprovođenja.«

Članak 26.

U članku 42. stavku 2. točka
2) mijenja se i glasi:

»2) sudskoj zaštiti prava
odlučivanjem o žalbi protiv odluke upravitelja u slučajevima predviđenim ovim
Zakonom,«.

U točki 4. riječi:
»odobravanju i« brišu se.

U stavku 3. iza riječi:
»upravitelja« stavlja se točka, a zarez i riječi: »odnosno Ministarstva pravosuđa.«
brišu se.

U stavku 4. riječi:
»Ministarstvo pravosuđa« zamjenjuju se riječima: »Središnjem uredu Uprave za
zatvorski sustav.«.

Članak 27.

U članku 43. stavku 2. broj:
»9.« zamjenjuje se brojem: »8.«, a iza riječi: »opozivu prekida izdržavanja
kazne ili« dodaje se riječ: »opozivu«.

U stavku 4. iza riječi:
»opozivu prekida izdržavanja kazne ili« dodaje se riječ: »opozivu«.

Članak 28.

U članku 44. stavku 3. zarez
i riječi: »državni odvjetnik« brišu se.

U stavku 6. iza riječi: »službene
dokumente« dodaju se riječi: »koji se odnose na kažnjenika«.

Stavak 7. mijenja se i glasi:

»(7) Sudac izvršenja može održati
ročište u odgovarajućim prostorijama kaznionice ili zatvora.«

Članak 29.

U nazivu članka 45. zarez i
riječi: »odnosno Ministarstva pravosuđa« brišu se.

U članku 45. stavak 1.
mijenja se i glasi:

»(1) Zatvorenik može
podnijeti žalbu sucu izvršenja protiv odluke upravitelja u roku od osam dana od
dana dostave odluke, ako ovim Zakonom nije drukčije propisano.«

Stavak 2. briše se.

Dosadašnji stavci 3. i 4.
postaju stavci 2. i 3.

Članak 30.

U članku 46. stavku 1. druga
rečenica mijenja se i glasi: »Žalba ne zadržava izvršenje rješenja, osim ako
ovim Zakonom nije drukčije propisano.«

U stavku 2. prvoj rečenici
iza riječi: »sudskom vijeću« dodaju se riječi: »županijskog suda«.

Članak 31.

Naziv članka 47. mijenja se i
glasi: »Upućivanje u prava zatvorenika«.

Članak 47. mijenja se i
glasi:

»Najmanje jedanput godišnje
nadležni sudac izvršenja obilazi zatvorenike, razgovara s njima i upućuje ih u
njihova prava iz ovoga Zakona i načine ostvarivanja tih prava.«

Članak 32.

U članku 49. stavku 1. riječi:
»u pravilu« brišu se, a riječi: »tri mjeseca« zamjenjuju se riječima: »šest
mjeseci«.

Stavak 2. briše se.

U dosadašnjem stavku 3. koji
postaje stavak 2. u prvoj re­čenici riječi: »jedne godine« zamjenjuju se riječima:
»šest mjeseci«. U drugoj rečenici riječi: »Ministarstvo pravosuđa« zamjenjuju
se riječima: »Središnji ured Uprave za zatvorski sustav«.

U dosadašnjem stavku 4. koji
postaje stavak 3. broj: »3.« zamjenjuje se brojem »2.«.

Članak 33.

U članku 50. stavku 3. iza
prve rečenice dodaje se nova rečenica koja glasi: »Žalba protiv rješenja o upućivanju
zadržava izvršenje rješenja.«

Stavak 5. mijenja se i glasi:

»(5) Troškove javnog
prijevoza osuđeniku snosi sud upućivanja.«

Članak 34.

U članku 53. stavku 1. dodaje
se nova rečenica koja glasi: »Prigodom uzimanja izjave na zapisnik pritvorenik će
biti upozoren da će u kaznionici ili zatvoru u pravima i obvezama biti izjednačen
sa zatvorenicima.«

U stavku 2. druga rečenica
briše se.

Članak 35.

U članku 69. stavku 3. riječi:
»radnom mjestu« zamjenjuju se riječju: »radu«.

Članak 36.

U članku 71. stavku 2. točki
3) riječi: »tretmanskog sektora, odnosno« brišu se, a iza riječi: »odjela«
dodaje se riječ: »tretmana«.

Članak 37.

U članku 37. stavku 1. riječi:
»Ministarstvo pravosuđa« zamjenjuju se riječima: »Središnji ured Uprave za
zatvorski sustav«.

Članak 38.

U članku 80. stavku 5. zarez
i riječi: »na temelju ugovora o radu,« brišu se, a riječi: »radno mjesto«
zamjenjuju se riječju: »rad«, a riječi: »proizvodno-uslužnim djelatnostima«
zamjenjuju se riječima: »radu i strukovnoj izobrazbi«.

Članak 39.

U članku 81. stavku 1. riječi: »Ministarstvo pravosuđa« zamjenjuju se
riječima: »Središnji ured Uprave za zatvorski sustav«.

Stavak 4. mijenja se i glasi:

»(4) O molbi iz stavaka 2. i
3. ovoga članka odlučuje Središnji ured Uprave za zatvorski sustav po prethodno
pribavljenom mišljenju upravitelja.«

Članak 40.

U članku 84. stavku 1. u
prvoj rečenici riječi: »radnog mjesta« zamjenjuju se riječju: »rada«. U trećoj
rečenici riječi: »radnih mjesta« zamjenjuju se riječju: »rada«.

Članak 41.

Naziv članka 87. mijenja se i
glasi: »Povrede obveza iz rada«.

U članku 87. stavku 1. riječi:
»obveza iz ugovora o radu« zamjenjuju se riječima: »obveza iz rada«.

U stavku 2. riječi: »drugo
radno mjesto«, zamjenjuju se riječima: »na druge poslove«, a riječi: »raskinuti
ugovor o radu« zamjenjuju se riječima: »prekinuti rad«.

U stavku 3. riječi: »raskidu
ugovora« zamjenjuju se riječima: »prekidu rada zatvorenika«.

Članak 42.

U članku 90. riječi: »radnom
mjestu i duljini rada« zamjenjuju se riječju: »radu«.

Članak 43.

U članku 91. stavku 3. riječi:
»prosvjete i športa« zamjenjuju se riječima: »nadležnog za poslove prosvjete«.

Članak 44.

U članku 102. stavku 1.
drugoj rečenici riječi: »za njegov rad« zamjenjuju se riječima: »njegovih troškova
nabave materijala«.

Članak 45.

U članku 106. stavku 3. riječi:
»Ministarstvo pravosuđa« zamjenjuju se riječima: »Središnji ured Uprave za
zatvorski sustav«.

Članak 46.

U članku 111. stavku 5. treća
rečenica briše se, a četvrta rečenica postaje treća rečenica.

Članak 47.

U članku 112. stavku 2. riječi:
»Ministarstvo zdravstva« zamjenjuju se riječima: »ministarstvo nadležno za
poslove zdravstvene zaštite«.

Članak 48.

U članku 121. stavcima 3.,
6., 7. i 8. riječi: »Ministarstvo pravosuđa« zamjenjuju se riječima: »Središnji
ured Uprave za zatvorski sustav« u odgovarajućem padežu.

Iza stavka 9. dodaje se novi
stavak 10. koji glasi:

»(10) U kaznionicama i
zatvorima može se obaviti pretraga posjetitelja iz stavaka 1., 2. i 3. ovoga članka.«

Dosadašnji stavak 10. postaje
stavak 11.

Članak 49.

U članku 124. stavku 1. iza
riječi: »dopisivanje« dodaju se riječi: »na vlastiti trošak«.

U stavku 3. u prvoj rečenici
umjesto točke stavlja se zarez i dodaju riječi: »a pismo uložiti u osobnik«.
Druga rečenica briše se. Treća rečenica postaje druga rečenica.

U stavku 4. iza riječi:
»dopisivati s odvjetnikom« stavlja se zarez, riječ: »i« briše se, a iza riječi:  »tijelima državne vlasti« do­daju se riječi:
»i s međunarodnim organizacijama za zaštitu ljud­skih prava kojih je Republika
Hrvatska članica«.

Stavak 5. briše se.

Dosadašnji stavci 6. i 7.
postaju stavci 5. i 6.

Članak 50.

U članku 126. stavku 1. riječi:
»prehrambenim i drugim« brišu se.

U stavku 5. iza riječi: »obavijestiti
zatvorenika« briše se zarez, stavlja se točka, a riječi: »a obrazloženu odluku
dostaviti sucu izvršenja« brišu se. Dodaje se rečenica koja glasi: »Protiv
odluke upravitelja kažnjenik ima pravo žalbe sucu izvršenja. Žalba ne zadržava
izvršenje.«

Stavak 6. briše se.

Članak 51.

U članku 127. stavku 5. riječi:
»na štednju« zamjenjuju se riječima: »u banku, štedionicu ili na polog novca«.

Članak 52.

Naziv članka 128. mijenja se
i glasi: »Izvanredni izlasci«.

Članak 128. mijenja se i
glasi:

»(1) Upravitelj može
zatvoreniku odobriti izvanredni izlazak radi:

1) nazočnosti pokopu člana
obitelji,

2) posjeta teško bolesnom članu
obitelji,

3) rođenja, krštenja i vjenčanja
u obitelji,

4) odlaska na sud ili tijelo
uprave zbog sudskog ili upravnog postupka radi ostvarenja pravnih interesa,

5) radi obavljanja
neodgodivog i važnog posla.

(2) Izvanredni izlasci iz
stavka 1. ovoga članka odobravaju se jednokratno u pravilu na vlastiti trošak,
pod nadzorom ili bez nad­zora u trajanju do tri dana.

(3) Molbi za izvanredni
izlazak zatvorenik će priložiti dokumentaciju u svezi s razlogom zbog kojeg
izlaz traži.

(4) Zbog neopravdanog kašnjenja
u trajanju duljem od dvadeset četiri sata upravitelj će dati nalog za
raspisivanjem tjeralice.

(5) Zatvoreniku se neće računati
u izdržavanje kazne zatvora neopravdano kašnjenje u trajanju duljem od dvadeset
četiri sata.«

Članak 53.

Naziv članka 129. mijenja se
i glasi: »Pojam i sadržaj pogodnosti«.

Članak 129. mijenja se i
glasi:

»(1) Pogodnosti su skup
poticajnih mjera usmjerenih na pru­žanje povjerenja zatvorenika, ublažavanje
zatvorske stege, sma­njivanje negativnih učinaka zatvaranja, održavanje i
promicanje odnosa s obitelji, drugim ljudima i javnim službama, kao i poti­canje
vlastitog sudjelovanja u ostvarivanju programa izvrša­vanja, jačanje
odgovornosti i samopouzdanja radi osposobljavanja zatvorenika za život u skladu
s pravnim poretkom i ispunjavanje gra­đanskih obveza.

(2) Pogodnosti se sastoje od:

1) ublažavanja uvjeta unutar
kaznionice, odnosno zatvora,

2) smanjivanja ograničenja
kretanja unutar kaznionice, odnosno zatvora,

3) češćih dodira s vanjskim
svijetom.

(3) Izvanredne pogodnosti su
izvanredni izlasci iz kaznionice, odnosno zatvora.«

Članak 54.

Naziv članka 130. mijenja se
i glasi: »Vrste pogodnosti«.

Članak 130. mijenja se i
glasi:

»(1) Pogodnosti ublažavanja
uvjeta unutar kaznionice, odnosno zatvora jesu:

1) korištenje vlastitog
televizijskog prijamnika,

2) samostalna priprava hrane
i napitka,

3) uređenje životnog prostora
osobnim stvarima,

4) češće primanje paketa i
primanje paketa u većoj težini,

5) slobodno raspolaganje određenim
novčanim iznosom s pologa unutar kaznionice, odnosno zatvora,

6) nagrađivanje novčano ili u
stvarima.

(2) Pogodnosti smanjivanja
ograničenja kretanja unutar kaznionice, odnosno zatvora jesu:

1) nezaključavanje prostorija
za smještaj i boravak zatvorenika,

2) produljen boravak u
zajedničkim prostorijama (čitaonica, knjižnica, prostorije za dnevni boravak, učionice,
dvorana za tjelovježbu, športska igrališta, blagovaonica i drugi prostori i
prostorije za korištenje slobodnog vremena),

3) produljeni boravak na
zraku.

(3) Pogodnosti češćih dodira
s vanjskim svijetom jesu:

1) češći i dulji posjeti
obitelji i trećih osoba s nadzorom ili bez nadzora u kaznionici, odnosno
zatvoru,

2) telefoniranje bez nadzora,

3) boravak s bračnim ili
izvanbračnim drugom u posebnoj prostoriji bez nadzora,

4) korištenje godišnjeg
odmora ili dijela godišnjeg odmora u poluotvorenom ili otvorenom dijelu
kaznionice, odnosno zatvora ili izvan kaznionice, odnosno zatvora,

5) izlazak s posjetiteljem u
mjesto u kojem se nalazi kaznionica, odnosno zatvor u trajanju od dva do osam
sati,

6) izlazak bez posjeta u
mjesto u kojem se nalazi kaznionica, odnosno zatvor u trajanju od dva do četiri
sata,

7) izlazak u mjesto prebivališta,
odnosno boravišta ili drugo mjesto, ili izlazak radi posjeta članovima obitelji
ili drugoj osobi u ukupnom trajanju do sto dvadeset sati mjesečno, a u
mjesecima u kojima su blagdani, do sto četrdeset četiri sata,

8) raspored u odjel s blažim uvjetima izdržavanja kazne iste kaznionice,
odnosno zatvora.

(4) Rješenje o odobravanju i uskrati s pogodnosti unosi se u osobnik.

(5) Zbog neopravdanog kašnjenja s pogodnosti izlaska u trajanju duljem
od dvadeset četiri sata upravitelj će dati nalog za raspisivanje tjeralice.

(6) Zatvoreniku se neće računati izdržavanje kazne zatvora neopravdano
kašnjenje u trajanju duljem od dvadeset četiri sata.«

Članak 55.

U članku 131. stavak 5. briše se.

Dosadašnji stavak 6. postaje stavak 5.

Članak 56.

U članku 133. stavku 2. riječi: »ministra pravosuđa« zamjenjuju se riječima:
»ravnatelja Uprave za zatvorski sustav«.

Članak 57.

U članku 136. stavku 2. riječi:
»državni službenik koji je naredio« zamjenjuju se riječima: »ovlaštena službena
osoba koja je naredila«.

Stavak 3. briše se.

Dosadašnji stavci 4., 5., 6.,
7., 8. i 9. postaju stavci 3., 4., 5., 6., 7. i 8.

Članak 58.

U članku 137. stavak 2. briše
se.

Dosadašnji stavci 3. i 4.
postaju stavci 2. i 3.

U dosadašnjem stavku 5. koji
postaje stavak 4. riječi: »stav­kom 3.« zamjenjuju se riječima: »stavkom 2.«.

Članak 59.

U članku 139. stavku 3. druga
rečenica briše se.

Članak 60.

U članku 142. stavku 1. točka
1) mijenja se i glasi:

»1) zahvati za privođenje i
tehnike obrane,«.

U stavku 9. riječi:
»Ministarstvo pravosuđa« zamjenjuju se riječima: »Središnji ured Uprave za
zatvorski sustav«.

Članak 61.

U članku 144. stavak 2.
mijenja se i glasi:

»(2) O svakom bijegu ovlaštena službena osoba odmah izvješćuje
upravitelja, a upravitelj Središnji ured Uprave za zatvorski sustav i suca izvršenja.
O pokušaju bijega upravitelj izvješćuje Središnji ured Uprave za zatvorski
sustav.«

Članak 62.

U članku 148. stavku 3. riječi: »čelnika ustrojbene jedinice« zamjenjuju
se riječima: »načelnika ustrojbene jedinice«.

Članak 63.

U članku 151. stavku 1. riječi: »Ministarstvo pravosuđa« zamjenjuju se
riječima: »Središnji ured Uprave za zatvorski sustav«.

Stavak 3. briše se.

Članak 64.

U članku 152. stavku 4. riječi:
»ministar pravosuđa« zamje­njuju se riječima: »ravnatelj Uprave za zatvorski
sustav«.

Članak 65.

U članku 154. stavku 2. u
prvoj rečenici riječi: »sucu izvršenja« zamjenjuju se riječima: »ravnatelju
Uprave za zatvorski sustav«.

U stavku 3. riječi: »Sudac
izvršenja« zamjenjuju se riječima: »Ravnatelj Uprave za zatvorski sustav«.

Članak 66.

U članku 156. stavku 1. iza
riječi: »na prijedlog upravitelja« umjesto točke stavlja se zarez i dodaju riječi:
»odnosno na prijedlog ravnatelja Uprave za zatvorski sustav«.

U stavku 4. riječi:
»Ministarstvu pravosuđa« zamjenjuju se riječima: »Središnjem uredu Uprave za
zatvorski sustav«.

Članak 67.

U članku 158. stavak 2. briše
se.

Dosadašnji stavci 3., 4. i 5.
postaju stavci 2., 3. i 4.

Članak 68.

U članku 159. stavak 1.
mijenja se i glasi:

»(1) O prijedlogu za uvjetni
otpust odlučuje Povjerenstvo od četiri stalna člana koje imenuje ministar nadležan
za poslove pravosuđa i to jednog člana Središnjeg ureda Uprave za zatvorski
sustav, jednog člana iz državnog odvjetništva i dva suca, te promjenjivi član i
to sudac izvršenja prema mjestu izvršavanja kazne zatvora. Ministar nadležan za
poslove pravosuđa donosi Pravilnik o radu Povjerenstva za uvjetni otpust«.

Iza stavka 1. dodaje se novi
stavak 2. koji glasi:

»(2) Prijedlog za uvjetni
otpust podnosi se Povjerenstvu putem uprave kaznionice, odnosno zatvora.
Upravitelj će Povjerenstvu dostaviti prijedlog i mišljenje. Presliku prijedloga
upravitelj će dostaviti na mišljenje sudu koji je donio presudu u prvom
stupnju, a sud će mišljenje dostaviti Povjerenstvu.«

U dosadašnjem stavku 2. koji
postaje stavak 3. riječi: »sudac izvršenja« zamjenjuju se riječima:
»Povjerenstvo će«, riječ: »pregledat« zamjenjuje se riječju: »pregledati«, iza
riječi: »pregledati« riječ: »će« briše se, a riječi: »državnog odvjetnika prema
sjedištu kaznionice, odnosno zatvora« zamjenjuju se riječima: »pročitati mišljenje
suda koji je donio presudu u prvom stupnju«.

Dosadašnji stavak 3. postaje
stavak 4.

U dosadašnjem stavku 4. koji
postaje stavak 5. riječi: »stavkom 3.« zamjenjuju se riječima: »stavkom 4.«.

Članak 69.

U članku 161. stavku 1. riječ:
»ovlašten« zamjenjuje se riječju: »dužan«, a iza riječi: »uvjetnog otpusta«
dodaju se riječi: »u skladu sa člankom 165. stavkom 2. i 3. ovoga Zakona.«.

Članak 70.

U nazivu glave XXVII. iza
riječi: »zbog prijestupa« dodaju se riječi: »i kazne zatvora kojom je
zamjenjena novčana kazna izrečena u postupku zbog prijestupa ili prekršaja«.

Članak 71.

U članku 169. stavku 1. iza
riječi: »novčana kazna« dodaju se riječi: »u postupku zbog prijestupa ili prekršaja«.

U stavku 2. iza riječi: »novčanu
kaznu« dodaju se riječi: »u postupku zbog prijestupa ili prekršaja«.

Članak 72.

Dio četvrti i glava XXVIII. s
člancima 174. i 175. i glava XXIX. s člancima 176., 177., 178. i 179. brišu se.

Članak 73.

U članku 180.
stavku 1. riječ: »dosadašnjih« briše se, a riječ: »donošenja« zamjenjuje se
riječju: »stupanja na snagu«.

U stavku 2. u
prvoj rečenici riječi: »ministar pravosuđa« za­mjenjuju se riječima: »Vlada
Republike Hrvatske«. U drugoj re­če­nici riječi: »Uprave za izvršenje sankcija
Ministarstva pra­vosuđa« zamjenjuju se riječima: »Središnjeg ureda Uprave za
zatvorski su­stav«, riječi: »razmjeran broj članova« zamjenjuju se rije­čju: »član­stvo«,
iza riječi: »trgovačkog društva« stavlja se toč­ka, a riječi: »a predsjednik
nadzornog odbora uvijek je pred­stav­nik Ministarstva pravosuđa« brišu se. Treća
rečenica mijenja se i glasi: »Upravitelj kaznionice član je uprave trgovačkog
dru­štva.«

Stavak 3. mijenja
se i glasi:

»(3) Prava i
obveze između trgovačkog društva i kaznionice utvrdit će se aktom o osnivanju
trgovačkog društva i ugovorom između trgovačkog društva i kaznionice.«

U stavku 4. u
prvoj rečenici iza riječi: »ovoga članka« dodaju se riječi: »u skladu s aktom o
osnivanju,«, a iza riječi: »zapošljavat će« dodaje se riječ: »i«. Druga i treća
rečenica brišu se.

Stavci 5. i 6. brišu se.

Članak 74.

U članku 181. stavku 1. riječi:
»do dana« zamjenjuju se riječima: »u roku od tri mjeseca od«.

U stavku 1. točka 1) mijenja
se i glasi:

»1) Uredbu o unutarnjem
ustroju, položajima, radnim mjestima i zvanjima zaposlenika Uprave za zatvorski
sustav te kriterijima utvrđivanja dodataka na plaću, njihovim iznosima i načinu
isplate (članak 23. stavak 1.)«.

Iza točke 1) dodaje se nova
točka 2) koja glasi:

»2) Uredbu o posebnim
uvjetima rada i pravo na posebne dodatke (članak 30. stavak 5.)«.

Dosadašnja točka 2) postaje
točka 3).

Stavak 2. mijenja se i glasi:

»(2) Ministar nadležan za
poslove pravosuđa u roku od tri mjeseca od donošenja Uredbe iz stavka 1. točke
1) ovoga članka izabrat će upravitelje, a ravnatelj Uprave za zatvorski sustav
pomoćnike upravitelja i načelnike odjela u kaznionicama, zatvorima i Centru za
izobrazbu.«

Članak 75.

U članku 182. stavku 1. točki
1) u zagradi broj: »5.« zamjenjuje se brojem: »6.«

U točki 7) riječi:
»proizvodno-uslužnim djelatnostima« zamjenjuju se riječima: »radu i strukovnoj
izobrazbi«.

Iza točke 12) dodaje se točka
13) koja glasi:

»13) Pravilnik o načinu rada
Povjerenstva za uvjetni otpust (članak 159. stavak 1.).«

Članak 76.

U članku 183. stavku 1. riječ:
»krivična« zamjenjuje se riječju: »kaznena«, a u zagradi iza broja: »19/90.«
stavlja se zarez, riječi: »i« briše se, a iza broja: »66/93.« dodaju se riječi:
»i 73/00.«.

U stavku 2. riječ: »krivična«
zamjenjuje se riječju: »kaznena«, a u zagradi iza broja: »19/90.« stavlja se
zarez, riječ: »i« briše se, a iza broja: »66/93.« dodaju se riječi: »i 73/00.«

Iza stavka 2. dodaje se
stavak 3. koji glasi:

»(3) Do donošenja Uredbe iz članka
181. stavka 1. točke 1) ovoga Zakona odnosno do osnivanja trgovačkog društva iz
članka 180. ovoga Zakona, gospodarske jedinice kaznionica nastavljaju s radom
prema odredbama glave VIII. Zakona o izvršenju sankcija izrečenih za kaznena
djela, privredne prijestupe i prekršaje (»Narodne novine«, br. 21/74., 39/74.,
55/88., 19/90., 66/93. i 73/00.).«

Članak 77.

U svim odredbama Zakona o
izvršavanju kazne zatvora (»Narodne novine«, br. 128/99., 55/00. i 59/00.),
riječi: »kaznenik«, »Ministarstvo unutarnjih poslova«, »prijma«, »ministar pra­vo­suđa«,
»pripadnici«, »ministar zdravstva«, »prosvjete i športa«, »nadzornog sektora,
odnosno odjela« zamjenjuju se riječima: »zatvorenik«, »ministarstva nadležnog
za unutarnje poslove«, »prijama«, »ministar nadležan za poslove pravosuđa«, »državni
služ­be­nici«, »ministar nadležan za poslove zdravstvene zaštite«, »nad­lež­nog
za poslove prosvjete«, »odjela osiguranja« u odgo­va­ra­jućem broju, rodu i
padežu, a riječi: »središnjem državnom«, »sektori ili« i »sektori, odnosno« brišu
se.

Članak 78.

Ovlašćuje se Odbor za
zakonodavstvo Hrvatskoga sabora da utvrdi i izda pročišćeni tekst Zakona o izvršavanju
kazne zatvora.

Članak 79.

Ovaj Zakon objavljuje se u
»Narodnim novinama«, a stupa na snagu 1. srpnja 2001.

Klasa: 730-04/01-01/01
Zagreb, 29. lipnja 2001.

HRVATSKI SABOR

Predsjednik
Hrvatskoga sabora
**Zlatko Tomčić,** v. r.

Zakon, NN 59/2001-968